Apstiprināts: 2017.gada 15.septembrī

**Latvijas Biomedicīnas pētījumu un studiju centra**

# IEPIRKUMA PROCEDŪRAS

**ORIENTĒTAS ĶĪMISKO VIELU BIBLIOTĒKAS IEGĀDE INHIBITORU ATLASEI**

## NOLIKUMS

### Iepirkums Nr.BMC 2017/416

**RĪGĀ**

1. **Pasūtītājs**

1.1. APP Latvijas Biomedicīnas pētījumu un studiju centrs (BMC),

Adrese: Rātsupītes iela 1 k-1, Rīga, LV-1067, Latvija

Zinātniskās institūcijas reģistrācijas numurs: 181002,

Nodokļu maksātāja reģ. Nr.LV90002120158,

Valsts kase, Rīgas norēķinu centrs, kods TRELLV22

LV34TREL9154239000000

Tālrunis (371) 67808200, Fakss (371) 67442407

1.2. Finansējuma avots - ERAF projekta Vienošanās Nr.1.1.1.1/16/A/107 ”Jaunu antimikrobiālu līdzekļu atlase pret grampozitīvo baktēriju sortāzi A”, kā arī citi BMC īstenoti projekti un finansējums.

1. **Pretendents**

2.1. Piedāvājumu drīkst iesniegt:

* + 1. piegādātājs, kas ir fiziskā vai juridiskā persona, šāda personu apvienība jebkurā to kombinācijā (turpmāk – Pretendents).
    2. piegādātāju apvienība (turpmāk arī – Pretendents) nolikuma 1.pielikumā „Pieteikums dalībai iepirkumā” norādot visus apvienības dalībniekus. Pretendenta piedāvājumam jāpievieno visu apvienības dalībnieku parakstīta vienošanās.

2.1.1.1. Vienošanās tekstā jāiekļauj:

1. nosacījums, ka katrs apvienības dalībnieks atsevišķi un visi kopā ir atbildīgi par iepirkuma līguma izpildi,
2. galvenais dalībnieks, kurš pilnvarots parakstīt piedāvājumu, iepirkuma līgumu un citus dokumentus, saņemt un izdot rīkojumus piegādātāja apvienības dalībnieku vārdā, kā arī saņemt maksājumus no Pasūtītāja,
   * + 1. Ja ar piegādātāju apvienību tiks nolemts slēgt iepirkuma līgumu, tad pirms iepirkuma līguma noslēgšanas piegādātāju apvienībai jānoslēdz sabiedrības līgums Civillikuma 2241. – 2280.pantā noteiktajā kārtībā un viens tā eksemplārs (oriģināls vai kopija, ja tiek uzrādīts oriģināls) jāiesniedz Pasūtītājam. Sabiedrības līgumu var aizstāt ar pilnsabiedrības nodibināšanu, iesniedzot reģistrācijas dokumenta kopiju.
     1. personālsabiedrība (pilnsabiedrība vai komandītsabiedrība) (turpmāk arī – Pretendents) nolikuma 1.pielikumā „Pieteikums dalībai iepirkumā” norādot visus sabiedrības dalībniekus.
3. **Iepirkuma priekšmets**

3.1. **Diversas un kompleksas mazmolekulāru savienojumu bibliotēkas – formatētas zāļu līdzekļu kandidātvielu kolekcijas iegāde bakteriālās sortāzes A cisteīna proteāžu (transpeptidāžu) aktivitātes inhibēšanas pētījumu vajadzībām,** atbilstoši tehniskajā specifikācijā (2.pielikums) noteiktajam un šī Nolikuma noteikumiem.

3.2. Minimālais ķīmisko vielu daudzums bibliotēkā: vismaz 7500 unikāli diversi savienojumi.

3.3. Visām izmaksām, kas nepieciešamas iepirkuma priekšmeta realizēšanai, izņemot PVN, jābūt iekļautām pretendenta piedāvājumā.

1. **Iepirkuma likumiskais pamatojums** 
   1. Iepirkuma likumiskais pamatojums – Publisko iepirkumu likuma 9.pants.
   2. Pasūtītāja un pretendenti vadās pēc likumiskā pamatojuma, un jebkurš nosacījums, kasnav minēts Nolikumā, izpildāms atbilstoši Publisko iepirkumu likumā un uz tā pamata izdotajos normatīvajos aktos noteiktajam.
2. **Līguma izpildes termiņš, vieta, apjoms**

5.1. Iepirkuma rezultātā paredzēts noslēgt vispārīgo vienošanos (sk. 4.pielikumu Vispārējās vienošanās līguma projekts) par atbilstošo preču piegādi uz 12 mēnešiem no vienošanās noslēgšanas brīža vai līdz brīdim, kad līguma ietvaros iegādāto produktu vērtība sasniedz 20 000 EUR bez PVN.

5.2. Līgumā noteikto produktu piegādes laiks: ne ilgāk kā **6 (sešu) kalendāro nedēļu laikā no pasūtījuma brīža**.

5.3. Līguma izpildes vieta: Rātsupītes iela 1 k-1, Rīgā un piegādātāja adresē.

5.4. Pasūtījumi tiks veikti atbilstoši Pasūtītāja vajadzībām un finanšu iespējām.

1. **Iepirkuma nolikuma saņemšana**

6.1.Nolikums un tā pielikumi, kas ir Nolikuma neatņemama sastāvdaļa, ir brīvi elektroniski pieejami un tos bez maksas var lejupielādēt Pasūtītāja mājas lapā internetā [www.biomed.lu.lv](http://www.biomed.lu.lv), sadaļā *Iepirkumi* (kā arī apakšsadaļā *Iepirkumi).*

1. **Piedāvājuma iesniegšanas kārtība**

7.1. Piedāvājumi iesniedzami līdz 2017.gada 26.septembrim, plkst.11:00 Latvijas Biomedicīnas pētījumu un studiju centrā (BMC) Rātsupītes ielā 1 k-1, Rīgā, sekretariātā (2.stāvā, 221.kab.) darba dienās no 930 līdz 1630 iesniedzot personīgi vai atsūtot pa pastu. Pasta sūtījumam jābūt piegādātam BMC birojā līdz augstāk noteiktajam termiņam. Piedāvājums, kas iesniegts pēc noteiktā termiņa, neatkarīgi no kavēšanās iemesla, netiks pieņemts un neatvērts tiks atgriezts atpakaļ iesniedzējam.

7.2. Ja ieinteresētais piegādātājs laikus ir pieprasījis papildu informāciju par Nolikumu, Pasūtītājs to sniedz triju darba dienu laikā, bet ne vēlāk kā 4 (četras) dienas pirms Nolikuma 7.1.punktā noteiktā piedāvājumu iesniegšanas termiņa beigām.

7.3.Papildu informāciju Pasūtītājs ievieto Pasūtītāja mājas lapā [www.biomed.lu.lv](http://www.biomed.lu.lv), sadaļas *Iepirkumi* apakšsadaļā *Iepirkumi* un nosūta ieinteresētajam piegādātājam, kurš uzdevis jautājumu. Ar brīdi, kad informācija ievietota Pasūtītāja mājas lapā internetā, uzskatāms, ka ieinteresētie piegādātāji ir saņēmuši papildu informāciju par Nolikumu.

7.4. Piedāvājumu atvēršanas sēde nav paredzēta.

7.5. Pretendents var iesniegt tikai vienu piedāvājumu par visu iepirkuma priekšmetu kopā. Ja pretendents iesniegs piedāvājuma variantus, Komisija neizskatīs nevienu no iesniegtajiem piedāvājumu variantiem.

1. **Piedāvājuma noformējuma un atbilstības prasības**

8.1. Piedāvājums iesniedzams cauršūts ar numurētām lapām, kā pirmo lapu ieliekot satura rādītāju, salīmējuma vietā sējuma aizmugurē izdarot atbilstošu apstiprinājumu (sašūto lapu skaits, paraksttiesīgās personas paraksts, tā atšifrējums un datums). Piedāvājums iesniedzams aizlīmētā aploksnē uz kuras norādīts iepirkuma numurs, nosaukums un iesniedzēja nosaukums. Piedāvājums iesniedzams latviešu valodā.

8.2. Piedāvājumu iesniedz trīs eksemplāros, no kuriem viens ir ar norādi „Oriģināls”, otrs ar norādi „Kopija”, bet trešais – ieskenēta piedāvājuma kopija kompaktdiskā vai USB datu nesējā, PDF formātā. (Papildus kompaktdiskā vai USB datu nesējā pievieno arī pretendenta tehnisko un finanšu piedāvājumu – formātā, kas nodrošinātu sadarbspēju ar MS Office programmatūru). Pretrunu gadījumā starp piedāvājuma oriģinālu un kopiju, kā arī oriģinālu un piedāvājuma elektronisko formātu, vērā tiks ņemts piedāvājuma oriģināls.

8.3. Piedāvājums sastāv no:

8.3.1. pieteikuma dalībai Iepirkumā (Nolikuma 1.pielikums);

8.3.2. atbilstības dokumentiem, tehniskā un finanšu piedāvājuma (Nolikuma 9.punkts).

1. **Prasības pretendentiem un to piedāvājumam, iesniedzamie dokumenti**

|  |  |
| --- | --- |
| **9.1. Prasība pretendentam un to piedāvājumiem** | **9.2. Prasību izpildi apliecinošie dokumenti** |
| 9.1.1. Pretendents sagatavojis tehnisko piedāvājumu un aizpildījis finanšu piedāvājumu. | 9.2.1. Pretendenta **tehniskais un finanšu piedāvājums**, kas aizpildīts atbilstoši 3.pielikumā norādītajai formai. |

9.3. Pasūtītājs izslēdz pretendentu, no dalības iepirkumā jebkurā no šādiem gadījumiem:

9.3.1. pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts;

9.3.2. ievērojot Valsts ieņēmumu dienesta publiskās nodokļu parādnieku datubāzes pēdējās datu aktualizācijas datumu, ir konstatēts, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 euro. Attiecībā uz Latvijā reģistrētiem un pastāvīgi dzīvojošiem pretendentiem pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā;

9.3.3. iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu Publisko iepirkuma likuma 25. panta pirmās un otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem;

9.3.4. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma dokumentos noteiktajām prasībām, kā arī uz personālsabiedrības biedru, ja pretendents ir personālsabiedrība, attiecināmi Nolikuma 9.3.1., 9.3.2. un 9.3.3.punktā minētie nosacījumi.

9.4. Lai izvērtētu pretendentu saskaņā Nolikuma 9.3.apakšpunktu, pasūtītājs:

9.4.1. attiecībā uz Latvijā reģistrētu vai pastāvīgi dzīvojošu pretendentu un Nolikuma 9.3.4.punktā norādīto personu, izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju:

a) par Nolikuma 9.3.1.apakšpunktā minētajiem faktiem — no Uzņēmumu reģistra,

b) par Nolikuma 9.3.2.apakšpunktā minēto faktu — no Valsts ieņēmumu dienesta un Latvijas pašvaldībām. Pasūtītājs minēto informāciju no Valsts ieņēmumu dienesta un Latvijas pašvaldībām tiesīgs saņemt, neprasot pretendenta un Nolikuma 9.3.4.punktā norādītās personas piekrišanu.

9.4.2. attiecībā uz ārvalstī reģistrētu vai pastāvīgi dzīvojošu pretendentu un Nolikuma 9.4.3. d) punktā norādīto personu pieprasa, lai pretendents termiņā, kas nav īsāks par 10 darbdienām pēc dienas, kad pieprasījums izsniegts vai nosūtīts, iesniedz Latvijas vai attiecīgās ārvalsts kompetentās institūcijas izziņu, kas apliecina, ka:

a) pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts,

b) pretendentam attiecīgajā ārvalstī nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro;

c) pretendentam Latvijā nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro;

d) iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu Publisko iepirkuma likuma 25. panta pirmās un otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem

d) uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma dokumentos noteiktajām prasībām, kā arī uz personālsabiedrības biedru, ja pretendents ir personālsabiedrība, attiecināmi Nolikuma 9.4.2. a), b), c) un d) apakšpunktos minētie nosacījumi.

9.4.3. Atkarībā no pārbaudes rezultātiem pasūtītājs:

a) neizslēdz pretendentu no turpmākās dalības iepirkumā, ja konstatē, ka saskaņā ar Ministru kabineta noteiktajā informācijas sistēmā esošo informāciju pretendentam un Nolikuma 9.3.4.punktā norādītajai personai nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro,

b) informē pretendentu par to, ka saskaņā ar Valsts ieņēmumu dienesta publiskajā nodokļu parādnieku datubāzē pēdējās datu aktualizācijas datumā ievietoto informāciju ir konstatēts, ka tam vai Nolikuma 9.3.4.punktā norādītajai personai piedāvājumu iesniegšanas termiņa pēdējā dienā, vai dienā, kad pieņemts lēmums par iespējamu līguma slēgšanas tiesību piešķiršanu, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 euro, un nosaka termiņu — 10 dienas pēc informācijas izsniegšanas vai nosūtīšanas dienas —, līdz kuram iesniedzams apliecinājums, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, nebija nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro. Ja noteiktajā termiņā apliecinājums nav iesniegts, pasūtītājs pretendentu izslēdz no dalības iepirkumā.

9.4.4. Pretendents, lai apliecinātu, ka tam un Nolikuma 9.3.4.punktā minētajai personai nebija nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā Latvijā pārsniedz 150 euro, 10 dienu pēc Pasūtītāja informācijas izsniegšanas vai nosūtīšanas dienas iesniedz:

1) attiecīgās personas vai tās pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas vai Valsts ieņēmumu dienesta izziņu par to, ka attiecīgajai personai nebija attiecīgo nodokļu parādu, tai skaitā valsts sociālās apdrošināšanas iemaksu parādu;

2) pašvaldības izdotu izziņu par to, ka attiecīgajai personai nebija nekustamā īpašuma nodokļa parādu;

3) līdz piedāvājumu iesniegšanas termiņa pēdējai dienai vai dienai, kad pieņemts lēmums par iespējamu iepirkuma līguma slēgšanas tiesību piešķiršanu, — kopiju no Valsts ieņēmumu dienesta lēmuma vai pašvaldības kompetentas institūcijas izdota lēmuma par nodokļu samaksas termiņa pagarināšanu vai atlikšanu vai kopiju no vienošanās ar Valsts ieņēmumu dienestu par nodokļu parāda nomaksu, vai citus objektīvus pierādījumus par nodokļu parādu neesību.

9.4.5. Ja tādi dokumenti, ar kuriem ārvalstī reģistrēts vai pastāvīgi dzīvojošs pretendents var apliecināt, ka uz to neattiecas Nolikuma 9.4.2.apakšpunktos noteiktie gadījumi, netiek izdoti vai ar šiem dokumentiem nepietiek, lai apliecinātu, ka uz šo pretendentu neattiecas Nolikuma 9.4.2.apakšpunktos noteiktie gadījumi, minētos dokumentus var aizstāt ar zvērestu vai, ja zvēresta došanu attiecīgās valsts normatīvie akti neparedz, — ar paša pretendenta vai Nolikuma 9.4.2.d) apakšpunktā minētās personas apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas (pastāvīgās dzīvesvietas) valstī.

9.5. Ja informāciju Pasūtītājs nevar iegūt kādā no publiski pieejamajām datubāzēm, tas ir tiesīgs pieprasīt pretendentam iesniegt attiecīgo informāciju.

1. **Piedāvājuma noformējuma pārbaude, pretendentu atlase un piedāvājumu atbilstības pārbaude**

10.1.Komisija pēc Nolikuma 8.punktā noteiktajām noformējuma prasībām pārbauda piedāvājuma noformējumu.

10.2. Komisija pēc iesniegtajiem, Nolikuma 9.punktā noteiktajiem pretendentu kvalifikācijas prasībām, nosaka pretendentu atbilstību.

10.3. Pretendenta neatbilstība kādai no Nolikuma prasībām un/vai tā piedāvājuma neatbilstība kādai no Nolikuma prasībām, vai visas Nolikumā pieprasītās informācijas neiesniegšana var būt pamats attiecīgā pretendenta piedāvājuma noraidīšanai un pretendenta izslēgšanai no turpmākās dalības Iepirkumā.

1. **Piedāvājuma vērtēšanas kritērijs**

11.1. Piedāvājums ar zemāko vērtējamo cenu.

1. **Citi noteikumi**

12.1. Nolikumā minētajai numerācijai un atsaucei uz punktiem ir informatīvs raksturs, jebkura neprecizitāte vai nepareiza atsauce jāskata kopsakarībā ar Nolikuma tekstu, tā prasībām un Publisko iepirkumu likumu.

12.2. Ja izraudzītais pretendents (pretendents, ar kuru būtu slēdzams līgums) iepirkuma līgumu nenoslēdz 5 (piecu) dienu laikā no Pasūtītāja uzaicinājuma nosūtīšanas, Komisijai ir tiesības uzskatīt, ka pretendents atteicies slēgt Iepirkuma līgumu ar Pasūtītāju, un pieņemt pamatotu lēmumu slēgt Iepirkuma līgumu (pirms tam pieprasot pretendentam iesniegt normatīvajos aktos noteiktos dokumentus) ar pretendentu, kurš piedāvājis nākamo zemāko cenu.

12.3. Ja nolikumā minēts konkrēts nosaukums, standarts, specifiska izcelsme, īpašs process, zīmols, patents vai specifisks preču veids, pasūtītājs ir tiesīgs iesniegts ekvivalentu piedāvājumu.

13.4. Iepirkuma rezultātā noslēdzamais līgums var tikt parakstīts arī angļu valodā.

1. **Iepirkumu komisija.**

13.1. Direktora rīkojums Nr.2-9/6 (26.01.2015.)

13.2. Iepirkuma komisijas darbs un tās attiecības ar pretendentu tiek organizētas saskaņā ar Publisko iepirkumu likumu un attiecīgajiem Ministru kabineta noteikumiem.

Pasūtītāja pilnvarotā komisija:

Dāvids Fridmanis, Juris Jansons, Artūrs Ābols, Irēna Čudarāne, Oskars Zvejnieks

*1.pielikums*

### *Nolikumam Nr. BMC 2017/416*

Pieteikums dalībai iepirkumā  
**,,Orientētas ķīmisko vielu bibliotēkas iegāde inhibitoru atlasei**”

|  |  |
| --- | --- |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  */Pretendenta nosaukums/*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  */Datums/* | APP Latvijas Biomedicīnas pētījumu un studiju centrs  Iepirkuma komisijai |

Līdz ar pieteikuma un tam pievienoto dokumentu iesniegšanu, piesaku pretendenta:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk tekstā - Pretendents)

*/ nosaukums/*

dalību iepirkumā **„Orientētas ķīmisko vielu bibliotēkas iegāde inhibitoru atlasei”, id. Nr.BMC 2017/416** (turpmāk tekstā - Iepirkums) un:

1) piedāvājam piegādāt un pārdot APP Latvijas Biomedicīnas pētījumu un studiju centram ķīmisko bibliotēku, ievērojot Nolikuma noteikumus, un saskaņā ar iesniegto piedāvājumu, t.sk., finanšu piedāvājumu;

2) apliecinu, ka visas piedāvājumam pievienotās dokumentu kopijas ir pareizas;

3) apliecinu, ka visa piedāvājuma dokumentācijā ietvertā informācija ir patiesa un Pretendents neliks šķēršļus tās pārbaudei;

4) apliecinu, ka gadījumā, ja mūsu piedāvājums tiks atzīts par Iepirkuma rezultātā uzvarējušo piedāvājumu, esam gatavi slēgt Iepirkuma līgumu atbilstoši Nolikumam pievienotā Iepirkuma līguma projekta noteikumiem, uzņemties un pildīt visas tajā noteiktās saistības.

**Vispārēja informācija par Pretendentu:** *(aizpildāmas visas iedaļas)*

|  |  |  |
| --- | --- | --- |
| *1.* | *Pretendenta nosaukums* |  |
| *2.* | *Reģistrācijas Nr.* |  |
| *3.* | *Nod. maks. reģistrācijas Nr.* |  |
| *4.* | *Juridiskā adrese, pasta indekss* |  |
| *5.* | *Faktiskā adrese, pasta indekss* |  |
| *6.* | *Bankas konta Nr.* |  |
| *7.* | *Bankas kods* |  |
| *8* | *Bankas nosaukums* |  |
| *9.* | *Kontaktpersona* |  |
| *10.* | *Tālruņa Nr.* |  |
| *11.* | *E-pasta adrese* |  |

Pretendents apliecina, ka augstāk norādītā **E-pasta** adrese tiks izmantoti sarakstes nodrošināšanai Iepirkuma ietvaros.

*2.pielikums*

### *Nolikumam Nr.BMC 2017/416*

**TEHNISKĀ SPECIFIKĀCIJA**

**Orientētas ķīmisko vielu bibliotēkas iegāde inhibitoru atlasei**

1. Ķīmisko savienojumu kvalitāte: 90% vai augstāka tīrība saskaņā ar HPLC un 1H NMR analīzi.

2. Formāts: standarta 364 iedobju mikroplates, viens savienojums uz iedobi, savienojumi šķīdināti dimetilsulfoksīdā.

3. Ķīmisko savienojumu raksturlielumi:

3.1. Koncentrācija: 10mM;

3.2. Tilpums: 50µl;

3.3. Molmasa: 200 līdz 400 Da;

3.4. Lipofilitāte cLogP: ≤4;

3.5. Ūdeņraža saišu donori: ≤5;

3.6. Ūdeņraža saišu akceptori: ≤9;

3.7. Polārās virsmas laukums: ≤170A2;

3.8. Caco-2 caurlaidība: ≤100 nm/sec;

3.9. Šķīdība ūdenī (LogS): -5 līdz 0.5;

3.10. Diversitātes koeficents: ≥0.8;

3.11. ADME filtri: Lipinski rule-of-5, Veber rules (mol.fleksibilitāte), MedChem rules (struktūra).

4. Minimālais ķīmisko savienojumu skaits bibliotēkā vismaz 7500 unikāli diversi savienojumi.

5. Kopā ar ķīmisko savienojumu bibliotēkas piegādi pievienojami elektroniski dati par katru savienojumu SD faila formātā ar informāciju par vielu struktūru, ID, molmasu un pārējo nozīmīgo informāciju.

*3.pielikums*

### *Nolikumam Nr. BMC 2017/412*

**TEHNISKAIS UN FINANŠU PIEDĀVĀJUMS**

<*Vietas nosaukums>, 2017.gada <datums>.\_\_\_\_\_\_*

*<Pretendenta nosaukums>*

Iepazinies ar Latvijas Biomedicīnas pētījumu un studiju centra, Reģ.Nr. 90002020158, adrese: Rātsupītes iela 1 k-1, Rīga, LV-1067 (turpmāk – Pasūtītājs) organizētā iepirkuma „**Orientētas ķīmisko vielu bibliotēkas iegāde inhibitoru atlasei**”, ar ID Nr.BMC 2017/412 nolikumu (turpmāk – Nolikums), piedāvāju piegādāt produktus:

|  |  |
| --- | --- |
| **Prasība** | **Atbilstība** |
| Kvalitāte: 90% vai augstāka tīrība saskaņā ar HPLC un 1H NMR analīzi |  |
| Formāts: standarta 364 iedobju mikroplates, viens savienojums uz iedobi, katrs savienojums izšķīdināts dimetilsulfoksīdā |  |
| Koncentrācija: 10mM |  |
| Tilpums: 50µl |  |
| Molmasa: 200 līdz 400 Da |  |
| Lipofilitāte cLogP: ≤4 |  |
| Ūdeņraža saišu donori: ≤5 |  |
| Ūdeņraža saišu akceptori: ≤9 |  |
| Polārās virsmas laukums: ≤170A2 |  |
| Caco-2 caurlaidība: ≤100 nm/sec |  |
| Šķīdība ūdenī (LogS): -5 līdz 0.5 |  |
| Diversitātes koeficents: ≥0.8 |  |
| ADME filtri: Lipinski rule-of-5, Veber rules (mol.fleksibilitāte), MedChem rules (struktūra) |  |
| Elektroniski dati par katru savienojumu SD faila formātā ar informāciju par vielu struktūru, ID, molmasu un pārējo nozīmīgu informāciju, jānodod pasūtītājam kopā ar ķīmisko vielu bibliotēku |  |
| Cena EUR bez PVN par 1 ķīmisko savienojumu bibliotēku (vismaz 7500 unikāli diversi savienojumi) | \_\_\_\_\_\_\_ EUR bez PVN |

Pilnvarotās personas paraksts: \_\_\_\_\_\_\_\_\_\_\_\_\_\_\_\_\_\_\_\_\_

Nolikuma 4.pielikums

BMC 2017/416

**Vispārīgās vienošanās līgums Nr.BMC 2017/412**

Rīgā, 2017.gada \_\_.\_\_\_\_\_\_\_\_\_\_\_\_

Atvasinātā publiska persona „Latvijas Biomedicīnas pētījumu un studiju centrs”, zinātniskās institūcijas reģistrācijas Nr.181002, direktora Jāņa Kloviņa personā, kurš rīkojas saskaņā ar iestādes Nolikumu, turpmāk tekstā "Pircējs", no vienas puses, un

(*Līgumslēdzēja nosaukums, reģistrācijas numurs, pārstāvju vārdi*), kurš rīkojas saskaņā ar …….., turpmāk tekstā "Pārdevējs", no otras puses, kopā turpmāk saukti "Līdzēji",

pamatojoties uz iepirkumu „ Orientētas ķīmisko vielu bibliotēkas iegāde inhibitoru atlasei” (Id. Nr.BMC 2017/416) (turpmāk – Iepirkums), izsakot savu brīvu gribu – bez maldības, viltus vai spaidiem, noslēdz šo līgumu par sekojošo (turpmāk – Līgums):

1. Līguma priekšmets

* 1. Pircējs pērk un Pārdevējs pārdod ķīmisko vielu bibliotēkusaskaņā ar Līgumu un tā pielikumiem (turpmāk – Prece).
  2. Preces apraksts un cenas noteiktas Līguma pielikumā “Tehniskais/Finanšu piedāvājums” (Līguma 1.pielikums).
  3. Līgums tiek līdzfinansēts no ERAF vienošanās Nr.1.1.1.1/16/A/107 ”Jaunu antimikrobiālu līdzekļu atlase pret grampozitīvo baktēriju sortāzi A” kā arī citi BMC īstenoti projekti un finansējums.

2. Līdzēju saistības

* 1. Pircējs pasūta Preces Pārdevējam pa telefonu vai elektronisko pastu (E-pastu).
  2. Pircējs iepērk Preces par finanšu piedāvājumā norādīto cenu (arī šī Līguma 1.pielikums), kuras pēc kvalitātes atbilst Pircēja vajadzībām.
  3. Pārdevējs piegādā Preces Pircējam ne ilgāk kā 6 nedēļas no pasūtījuma izdarīšanas dienas, un uz Līguma rekvizītos norādīto Pircēja adresi.
  4. Viena pasūtījuma apmērs nav ierobežots ne minimālā, ne maksimālā apmērā, izņemot Līguma maksimālo līgumcenu.

1. Preces kvalitāte un cena
2. Precēm jābūt jaunām, iepriekš nelietotām un piegādātām iepakojumā, kas nodrošina Preču saglabāšanu to pārvadāšanas un glabāšanas laikā, atbilstoši ražotāja noteiktām prasībām un spēkā esošiem normatīvajiem aktiem.
3. Piegādātajām Precēm ir jāatbilst Latvijas Republikas spēkā esošajos normatīvajos aktos noteiktajām prasībām un/vai Eiropas Savienības standartiem un pilnībā jāatbilst Iepirkumā noteiktajām tehniskajām prasībām.
4. Par Preču kvalitāti atbild Pārdevējs un sedz Pircējam visus pierādītos ar Preču neatbilstību kvalitātei saistītos zaudējumus.
5. Produkta cena ietver Preču piegādes izdevumus līdz Pircējam (t.sk. transporta izmaksas), iepakojuma izmaksas, visus nodokļus un nodevas, kā arī citas izmaksas, kas attiecas uz Precēm un to piegādi un citiem izdevumiem, izņemot PVN.
6. Ja saskaņā ar normatīvajiem aktiem tiek grozīta Preču PVN likme, Preču cena un Līguma summa ar PVN tiek grozīta bez atsevišķas Līdzēju vienošanās. Šādas PVN likmes izmaiņas stājas spēkā normatīvajos aktos noteiktajā laikā un kārtībā.
7. Preču cenas netiek paaugstināta visu Līguma darbības laiku.
8. Līguma maksimālā iespējamā līguma cena ir 20 000 EUR (galvenā saistība), atsevišķi pieskaitot PVN.
9. Pircējam nav pienākums veikt pasūtījumu par visu Līgumā noteikto Līguma summu bez PVN.

4. Piegādes un norēķinu kartība

4.1. Pārdevējs sedz visus izdevumus, kas saistīti ar Preču piegādi Pircējam.

4.2. Pārdevējsnodrošina Preču piegādi un izkraušanu Pircēja norādītajā telpā, izmantojot savu transportu un darbaspēku.

4.3. Pārdevējsnodod Preces Pasūtītājam kopā ar Preču rēķinu

4.4. Izrakstot rēķinu tajā obligāti jānorāda Līguma datums un numurs un cita informācija, ja Pircējs to atsevišķi pieprasījis, pretējā gadījumā Pasūtītājs ir tiesīgs bez soda sankciju piemērošanas kavēt šajā punktā noteikto maksājumu termiņu.

4.5. Pārdevējs pirms Preces piegādes saskaņo (telefoniski vai elektroniski) ar Pircēja Līgumā norādīto kontaktpersonu konkrētu Preces piegādes laiku.

4.6. Preces iepakojumā jāpievieno lietošanas instrukcija, uzglabāšanas noteikumi latviešu valodā.

4.7. Samaksu par saņemtām Precēm Pircējs veic bezskaidras naudas norēķinu veidā 20 (divdesmit) dienu laikā no rēķina izrakstīšanas brīža, izņemot gadījumus, ja Līdzēji rakstveidā vienojas par citiem noteikumiem.

4.8. Pārdevējs informē Pircēju par piegādāto Preču uzglabāšanas noteikumiem un lietošanas īpatnībām.

4.9. Pārdevējs apņemas piegādes laikā, strādājot Pircēja telpās, ievērot Latvijas Republikā spēkā esošo darba drošības un ugunsdrošības noteikumu prasības, un pakļauties Pircēja iekšējās kārtības noteikumiem. Parakstot līgumu Pārdevējs apliecina, ka ir informēts par šiem iekšējās kārtības noteikumiem.

5. Pretenzijas par Precēm

1. Ja pieņemot Preces, Pircējs atklāj iztrūkumu vai cita veida neatbilstību Līguma nosacījumiem un pavadzīmēm, Pircējs par iztrūkumu vai neatbilstības faktu 5 (piecu) darba dienu laikā informē Pārdevēju.
2. Pārdevēja pienākums ir 48 stundu laikā (darba dienās) nosūtīt pārstāvi apstākļu noskaidrošanai vai paziņot Pircējam par pretenzijas atzīšanu un, ja Preces bojātas vai konstatēta cita neatbilstība dot norādījumus par rīcību ar bojātām Precēm un novērst konstatēto neatbilstību, veicot bojāto vai nekvalitatīvo preču aizvietošanu ar atbilstošām Precēm piecu darbdienu laikā par saviem līdzekļiem.
3. Ja Līdzēji nevar vienoties par defekta atbilstību vai atbildību, Līdzējiem ir tiesības pieaicināt neatkarīgu ekspertu, kura pakalpojumu apmaksā Pārdevējs, ja tiek konstatēts, ka Preču defekta rašanās iemesls nav Pircēja vaina. Ja neatkarīgais eksperts konstatē, ka Preču defekts radies Pircēja vainas dēļ, neatkarīgā eksperta pakalpojumu apmaksā Pircējs.
4. Līdzēji apzinās, ka ne visas pieņemtās un ar Pavadzīmi parakstītās preces tiek izmantotas uzreiz, tāpēc preču atbilstības jeb kvalitātes pārbaude var notikt arī Līguma darbības laikā, t.i., izmantojot preci darbībā.
5. Ja preces izmantošanas laikā (bet ne ilgāk kā Līguma darbības laikā) tiek konstatēts tās defekts, tiek piemērota Līguma 5.2.-5.3.apakšpunktos noteiktā kārtība par defektu novēršanu.
6. Līdzēju atbildība

6.1. Līgumā paredzēto saistību neizpildes gadījumā Līdzēji informē viens otru par pretenzijām un sarunu ceļā vienojas par šo pretenziju novēršanu.

6.2. Ja šīs pretenzijas netiek novērstas sarunu ceļā, saistību neizpilde tiek izskatīta tiesā Latvijas Republikas likumdošanā noteiktajā kārtībā.

6.3. Pārdevējam nesaskaņojot ar Pircēju nav tiesību nodot Līguma vai tās daļas izpildi trešajām personām, izņemot ja līgumslēdzēju pusi aizstāj ar citu atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju.

6.4. Ja Pārdevējs nepiegādā Preces Līgumā noteiktajā termiņā, Pārdevējs maksā Pircējam līgumsodu 0,5% apmērā no laikus nepiegādāto Preču cenas par katru nokavējuma dienu, bet kopumā ne vairāk par 10% no galvenās saistības apmēra. Pasūtītājs var lemt par sankcijas nepiemērošanu.

6.5. Ja Pasūtītājs kavē līgumā noteikto preču atmaksas termiņu, Pasūtītājs maksā Pārdevējam līgumsodu 0,5% apmērā no laikus neapmaksāto preču vērtības par katru nokavējuma dienu, bet kopumā ne vairāk par 10% no galvenās saistības apmēra. Pārdevējs var lemt par sankcijas nepiemērošanu.

6.6. Ja Pārdevējs neapmaina neatbilstošās Preces Līgumā noteiktajā termiņā, Piegādātājs atmaksā Pircējam neatbilstošo Preču cenu un līgumsodu 10 % (desmit procenti) apmērā no neatbilstošo Preču cenas.

6.7. Līgumā noteikto sankciju un līgumsoda apmaksa tiek veikta 10 (desmit) dienu laikā pēc attiecīgā Līdzēja rēķina par līgumsoda samaksu saņemšanas. Ja Piegādātājs nav veicis līgumsoda vai citu parādu apmaksu, Pircējam ir tiesības ieturēt attiecīgu naudas summu no Pārdevējam veicamajām apmaksām.

6.8. Līgumsoda samaksa neatbrīvo Līdzējus no Līguma izpildes un Līdzēji var prasīt kā līgumsoda, tā arī Līguma noteikumu izpildīšanu.

6.9. Līdzēji ir atbildīgi par to darbības/bezdarbības rezultātā otram Līdzējam nodarītajiem tiešajiem zaudējumiem.

6.10. Pārdevēja piesaistītais personāls spēj mutvārdos un rakstveidā komunicēt latviešu valodā. Ja tas nav iespējams, Prārdevējs nodrošina tulka/tulkotāja pieejamību pasūtītājam līguma izpildes laikā mutvārdu un rakstiskās komunikācijas nodrošināšanai latviešu valodā. Pretendents apņemas segt visus izdevumus, kas var rasties projekta izpildes laikā tulkošanas pakalpojumu nodrošināšanai.

6.11. Ja Pasūtītājskonstatē, ka Pārdevējs pārkāpis Līguma 6.10.apakšpunktā noteikto pienākumu, Pasūtītājs tiesīgs piemērot līgumsodu 100 EUR apmērā par katru konstatēto gadījumu.

6.12. Gadījumā, ja Līguma saskaņošanas vai tā izpildes laikā ražotājs pārtrauc piedāvājumā esošās Preces ražošanu vai piegādi, par ko Pārdevējs var uzrādīt ražotāja vai tā autorizētā pārstāvja apliecinājumu, Pārdevējs piedāvā Pircējam un Pircējs var piekrist, ka Pārdevējs piegādā līdzvērtīgu vai labāku Preci. Pārdevējs piekrīt, ka šādā gadījumā piegādātā Prece atbildīs visām Pircēja noteiktajām tehniskajām specifikācijām (atbilstību šādos gadījumos nosaka, saskaņojot ar Pircēju). Pārdevējs garantē, ka šajā gadījumā piedāvājuma cena netiks paaugstināta un tiks ievēroti visi pārējie iepirkuma procedūras un Līguma nosacījumi.

1. Preces garantija
   1. Preces garantijas laiks ir 12 (divpadsmit) mēneši no Preces pavadzīmes abpusējas parakstīšanas dienas.
   2. Pircējs Preces garantijas laikā Preci uzglabā un lieto atbilstoši Preces lietošanas instrukcijai, uzglabāšanas un kopšanas noteikumiem;
   3. Garantijas termiņa laikā Pārdevējs 3 (trīs) darba dienu laikā no Pircēja rakstveida pretenzijas (e-pasta / faksa) nosūtīšanas dienas, ierodas Preces atrašanās vietā, sastāda aktu un novērš defektus, kas atklāti un radušies Precei pēc Preces pavadzīmes abpusējas parakstīšanas vai Preci, kurai konstatēti defekti, apmaina pret jaunu, kvalitatīvu un Līguma noteikumiem atbilstoši Preci vai atmaksā tās vērtību, ja Preci nav iespējams apmainīt. Pircējs par pretenzijas nosūtīšanu informē Pārdevēju telefoniski.
   4. Pārdevējam nav pienākums apmainīt nekvalitatīvo Preci, ja tā zaudējusi kvalitāti tāpēc, ka Pircējs nav ievērojis Preces lietošanas instrukciju, uzglabāšanas un kopšanas noteikumus.

8. Līguma papildinājumi un grozījumi, līguma sastāvdaļas

* 1. Līguma papildinājumi un grozījumi ir spēkā, ja tos rakstveidā parakstījuši Līdzēju pilnvarotie pārstāvji, ievērojot Publisko iepirkumu likuma 61.panta regulējumu.
  2. Līguma neatņemamas sastāvdaļas ir 8.1. punktā minētie papildinājumi un grozījumi, ja tādi būs, kā arī Pārdevēju rakstiski akceptētie Pircēja pasūtījumi - pieteikumi Pircējam nosūtīto Pārdevēju preču pavadzīmju un rēķinu veidā.
  3. Līguma neatņemama sastāvadaļa ir arī Iepirkuma nolikums un pretendenta piedāvājums Iepirkumā.

**9.** Līguma pirmstermiņa izbeigšana vai pārtraukšana

9.1. Līgums tiek izbeigts pirms termiņa, ja līgumslēdzēji par to labprātīgi rakstveidā vienojas.

9.2. Pircējs ir tiesīgs vienpusēji izbeigt Līgumu pirms termiņa, ja Pārdevējs neizpilda kādu no Līguma saistībām, tai skaitā, bet ne tikai - ja Pārdevējs vismaz divas reizes kavējis Līguma 2.3.apakšpunktā noteikto preču piegādes termiņu, piegādājis kvalitātei neatbilstošas preces vai atteicies piegādāt kādu produktu.

9.3. Pircējs ir tiesīgs vienpusēji izbeigt līgumu 30 dienas iepriekš brīdinot Pārdevēju.

10. Strīdi un tiesvedība

10.1. Visas domstarpības un strīdi tiks atrisināti savstarpēju pārrunu ceļā, tomēr, ja tas neizdodas strīdi tiks izšķirti Latvijas Republikas tiesu institūcijas saskaņā ar Latvijas Republikas likumdošanas normām.

10.2. No Līguma izrietošās saistības ir apspriežamas atbilstoši Latvijas Republikas normatīvajiem aktiem.

11. Līguma darbības laiks

11.1. Līgums stājas spēkā ar parakstīšanas brīdi un ir spēkā 12 (divpadsmit) mēnešus vai līdz brīdim, kad Līguma ietvaros iegādāto Preču vērtība sasniedz līguma 3.7.apakšpunktā notiekto maksimālo līgumcenu vai līdz saistību pilnīgai izpildei, atkarībā kurš no kritērijiem iestājas pirmais.

12. Papildus noteikumi

* 1. Jautājumos, kas nav atrunāti šajā līgumā, līgumslēdzēji vadās no Latvijas Republikas likumdošanas aktiem.
  2. Līdzējam jāpaziņo otram līgumslēdzējam par adreses vai norēķinu rekvizītu maiņu 14 kalendāro dienu laikā pēc minētā notikuma iestāšanās.
  3. Kādam no Līguma noteikumiem zaudējot spēku normatīvo aktu izmaiņu gadījumā, Līgums nezaudē spēku tā pārējos punktos, un šādā gadījumā Līdzējiem ir pienākums piemērot Līgumu saskaņā ar spēkā esošo normatīvo aktu prasībām.
  4. Ja kāds no Līdzējiem tiek reorganizēts, likvidēts utt., Līgums paliek spēkā un tā noteikumi ir saistoši Līdzēju saistību un tiesību pārņēmējam.
  5. Līgumam beidzoties, bet ne vēlāk kā 5 darba dienas pēc Līguma beigšanās, Pārdevējs iesniedz kopsavilkumu, kurā norāda produktus un to skaitu, kurus Pircējs iegādājies līguma darbības laikā.
  6. Šis Līgums sastādīts 2 (divos) vienādos eksemplāros. Katram Līdzējam pēc līguma parakstīšanas tiek nodots viens līguma eksemplārs.

13. Līdzēju rekvizīti

|  |  |
| --- | --- |
| Pircējs:  APP Latvijas Biomedicīnas pētījumu un studiju centrs  Rātsupītes iela 1 k-1, Rīga LV-1067  Tālrunis 67808200, fakss 67442407  Zin. inst. reģistrācijas Nr.181002  PVN Nr. LV90002120158  Banka: Valsts kase  konts LV34TREL9154239000000 | Pārdevējs: |
| Pircējs:  J. Kloviņš  Z.V. |  |

*Vispārējās vienošanās līguma BMC 2017/416*

*1.pielikums*

**Orientētas ķīmisko vielu bibliotēkas iegāde inhibitoru atlasei**

1. Ķīmisko savienojumu kvalitāte: 90% vai augstāka tīrība saskaņā ar HPLC un 1H NMR analīzi.

2. Formāts: standarta 364 iedobju mikroplates, viens savienojums uz iedobi, savienojumi šķīdināti dimetilsulfoksīdā.

3. Ķīmisko savienojumu raksturlielumi:

3.1. Koncentrācija: 10mM;

3.2. Tilpums: 50µl;

3.3. Molmasa: 200 līdz 400 Da;

3.4. Lipofilitāte cLogP: ≤4;

3.5. Ūdeņraža saišu donori: ≤5;

3.6. Ūdeņraža saišu akceptori: ≤9;

3.7. Polārās virsmas laukums: ≤170A2;

3.8. Caco-2 caurlaidība: ≤100 nm/sec;

3.9. Šķīdība ūdenī (LogS): -5 līdz 0.5;

3.10. Diversitātes koeficents: ≥0.8;

3.11. ADME filtri: Lipinski rule-of-5, Veber rules (mol.fleksibilitāte), MedChem rules (struktūra).

4. Minimālais ķīmisko savienojumu skaits bibliotēkā vismaz 7500 unikāli diversi savienojumi.

5. Kopā ar ķīmisko savienojumu bibliotēkas piegādi pievienojami elektroniski dati par katru savienojumu SD faila formātā ar informāciju par vielu struktūru, ID, molmasu un pārējo nozīmīgo informāciju.

|  |  |
| --- | --- |
| Cena EUR bez PVN par 1 ķīmisko savienojumu bibliotēku (vismaz 7500 unikāli diversi savienojumi) | \_\_\_\_\_\_\_ EUR bez PVN |